Priekulės tiltas

Priekulės tiltas, anksčiau Vymerio tiltas – automobilių kelių tiltas, nutiestas per Minijos upę Klaipėdos rajone, Priekulėje, Žalgirio ir Minijos gatvių sandūroje. Tiltas stūkso į pietus nuo Priekulės senamiesčio, paribyje su Stragnų II kaimu. Transporto statinys nepriklauso Nekilnojamajam kultūros paveldui, bet yra registruotos kultūros vertybės – Priekulės miesto istorinės dalies – teritorijoje. Tiltas palyginti siauras, todėl stovi vienos krypties pirmenybę numatantys kelio ženklai.

Metalinis arkinis tiltas nutiestas 1885–1886 m. senojo kelio į Priekulę atkarpoje.Audiogidas Priekulėje. 10. Priekulės Vymerio tiltas per Miniją (Žalgirio g.) klaipedosrajonas.lt  Akmeninės mūro atramos laiko plieninių santvarinių arkų konstrukciją.

2014–2015 m. tiltas rekonstruotas. Kelio  210-ajame kilometre stovintis tiltas dar 2008 m. buvo pripažintas avarinės būklės. Rekonstrukcija buvo atidėliojama belaukiant, kol išsispręs Priekulės aplinkkelio su tiltu reikalai. Remontuojamam tiltui buvo keliami panašūs reikalavimai kaip ir kultūros paveldo objektui (būtinybė išlaikyti originalų siluetą ir kt.).Prasideda tilto per Miniją Priekulėje rekonstrukcijos darbai mano-gargzdai.ltRemontui uždarytas Priekulės tiltas silutesnaujienos.ltPriekulei – išbandymas gyvenimu be tilto ve.lt Pagrindiniai atlikti darbai: akmens mūro atramų rekonstrukcija, plieninių santvarų nuvalymas ir nudažymas, važiuojamąją dalį laikančių skersinių, išilginių sijų pakeitimas, apatinių horizontalių ryšių pakeitimas, naujo pakloto įrengimas, prietilčio šlaitų sutvirtinimas.Priekulės tiltas – jau atidarytas mano-gargzdai.lt

Autentiškai rekonstruotas tiltas 2018 m. Priekulės seniūnijos pastangomis pirmą kartą per šimtmetį apšviestas, šalia jo, Stragnų II pusėje, pastatyta Žirgo skulptūra,Priekulės ateitis – modernus istorinis miestas welovelithuania.com Priekulės herbo simbolis. Priešingame krante įrengta poilsio infrastruktūra, nutiestas dviračių takas link Geležinkelio tilto.

 Literatūra 

 „Priekulė. Mažas miestelis prie didelio kelio“ (sud. Edita Barauskienė), 2005.

 Šaltiniai 

Kategorija:Priekulė
Kategorija:Klaipėdos rajono tiltai
Kategorija:Lietuvos santvariniai tiltai
Kategorija:Tiltai per Miniją